Wendakarê ke wargehanê dewlete de cayê mendişî nêvînenê û rîyê sebebanê ekonomîkî ra problemê înan ê cayê mendişî estê  bi rojan o bi çalakîyan wazenê vengê xo bidê eşnawitene. Wendekarî bin şewe reyna xeylêk bajaran de vejîyayî kuçeyan. Îstanbul û Îzmîr de polisan mudaxaleyê çalakîyan kerd û bi desan wendekari destbend kerdî
Îstabul de çalakîya wendekaran roja 8. de ameye domnayene. Çalakîya ke Parka Moda de ameye kerdene de polîsan mudaxale kerd û nizdê 50 wendekarî destbend kerdî.
Îzmîr de wendekarê ke Parka Hasan Agayî yê qezaya Buca de ameyî têhet raştê hêrişê polîsan ameyî. Nizdê 50 wendekarî bi derbkerdiş ameyî destbendkerdene.
